1. Mae angen egni ar fodau dynol i oroesi. Mae'r egni sy'n cynnal bywyd ar y Ddaear yn dod o'r Haul, sy'n pelydru egni i'r gofod am ei fod mor boeth. Mae cyfran fach iawn o'r egni hwn yn cyrraedd y Ddaear. Mae atmosffer y Ddaear yn gweithredu fel blanced amddiffynnol dros arwyneb ein planed, ac yn atal yr amrywio o ran tymheredd fyddai'n digwydd mewn byd diawyr.
2. Mae'r rhan fwyaf o'r egni pelydriad sy'n dod oddi wrth yr Haul yn pasio drwy atmosffer y Ddaear. Mae'r Ddaear yn amsugno rhywfaint o'r egni hwn, ac mae rhywfaint o'r egni yn cael ei adlewyrchu yn ôl o arwyneb y Ddaear. Mae rhywfaint o'r egni a adlewyrchir yn cael ei amsugno gan yr atmosffer. O ganlyniad i hyn, mae'r tymheredd cyfartalog uwchben arwyneb y Ddaear yn uwch na'r hyn a fyddai pe na bai atmosffer yn bodoli.
3. Mae atmosffer y Ddaear yn cael yr un effaith â thŷ gwydr, ac o hyn y daw'r term *effaith tŷ gwydr*. Dywedir i'r effaith tŷ gwydr ddod yn fwy amlwg yn ystod yr ugeinfed ganrif. Mae'n ffaith bod tymheredd cyfartalog atmosffer y Ddaear wedi cynyddu. Mewn papurau newydd a chyfnodolion, nodir yn aml mai prif ffynhonnell y cynnydd mewn tymheredd yn ystod yr ugeinfed ganrif yw'r cynnydd mewn allyriadau carbon deuocsid.

Mae myfyriwr o'r enw André yn datblygu diddordeb yn y berthynas bosibl rhwng tymheredd cyfartalog atmosffer y Ddaear ac allyriadau carbon deuocsid ar y Ddaear.

****Mae'n dod ar draws y ddau graff canlynol yn y llyfrgell.

**Tasg 3:** **Cwestiynau PISA**

O edrych ar y ddau graff hyn, mae André yn dod i gasgliad bod y cynnydd yn nhymheredd cyfartalog atmosffer y Ddaear yn sicr wedi'i achosi gan y cynnydd mewn allyriadau carbon deuocsid.

CWESTIWN 5.1

Beth sydd yn y graffiau sy'n cefnogi casgliad André?

………………………………………………………………………………………………………………………………………………………………………………………………………………………………………………………

CWESTIWN 5.2

Mae myfyriwr arall, Jeanne, yn anghytuno â chasgliad André. Mae hi'n cymharu'r ddau graff â'i gilydd, ac yn dweud nad yw rhai rhannau o'r graff yn cefnogi ei gasgliad.

Rhowch enghraifft o ran o'r graffiau sydd ddim yn cefnogi casgliad André. Eglurwch eich ateb.

………………………………………………………………………………………………………………………………………………………………………………………………………………………………………………………

…………………………………………………………………………………

CWESTIWN 5.3

Mae André yn mynnu bod ei gasgliad – sef bod y cynnydd yn nhymheredd cyfartalog atmosffer y Ddaear wedi'i achosi gan y cynnydd mewn allyriadau carbon deuocsid – yn gywir. Ond mae ei gasgliad yn gynamserol, yn ôl Jeanne. Mae hi'n dweud: "Cyn derbyn y casgliad hwn rhaid bod yn siŵr bod ffactorau eraill – a allai ddylanwadu ar yr effaith tŷ gwydr – yn gyson."

Enwch un o'r ffactorau y mae Jeanne yn sôn amdanyn nhw.

……………………………………………………………………………………………………………………………………………………………………